
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλο» 848 

8 Οκτωβρίου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 980 στρεμμάτων στη 
θέση «Ψηλόραχη» περιφέρειας Κοιν. Περιβλέπτου 
Νομού Μαγνησίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται 
επί των οδών Δημοκρατίας αρ. 9 και Τσάκωνα εντός 


του ρυμοτομικού σχεδίου του Δήμου Π. Ψυχικού (Ν. 
Αττικής) και καθορισμός ειδικών όρων και περιορι¬ 
σμών δόμησης αυτού. 2 

Αναγνώριση Οδού (παρόδου οδού) θεοδωρήτου Βρε- 
σθένης στο Ο.Τ. 32/54, του Δήμου Αθηναίων ότι 
υπάρχει πριν από το 1923 και χαρακτηρισμός αυτής 
σαν διατηρητέας. 3 


ΑΝ ΑΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 2486 (1) 

Κήρυξη αναδασωτέας έκτασης 980 στρεμμάτων στη θέση 
«Ψηλόραχη» περιφέρειας Κοιν. Περιβλέπτου Νομού 
Μαγνησίας. 

Ο ΔΙΕΥΘΥΝΤΗΣ ΔΑΣΩΝ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρ. 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «Περί προστασίας Δα¬ 


σών κ.λ.π. και ειδικότερα α) του αρθρ. 41 παρ. 1, β) του 
άρθρ. 38 παρ. 1. 

4. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.9.80. 

5. Την αριθμ. 4378/29.8.97 πρόταση του Δασαρχείου 
Βόλου με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Του Ν. 5303/30.5.97 «Περί διοίκησης, αποκέντρω¬ 
σης, στελέχωσης της Περιφέρειας κ.α. διατάξεις». 

7. Την αριθμ. 2155/29.8.97 Απόφαση του Γενικού 
Γραμματέα της Περιφέρειας Θεσσαλίας, περί εξουσιοδο- 
τήσεως των Διευθυντών Δασών των Νομών της Περιφέ¬ 
ρειας να υπογράφουν με εντολή του αποφάσεις για την 
κήρυξη αναδασωτέων εκτάσεων. 

8. Το αριθμ. 29326/10.9.97 έγγραφο του Εθνικού Τυ¬ 
πογραφείου, με το οποίο μας επεστράφη η αριθμ. 2320/ 
29.8.1997 απόφασή μας αδημοσίευτη λόγω εφαρμογής 
από 1.9.97 του Ν. 2503/30.5.97, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της ως δασικής έκτασης και την αποκατά¬ 
σταση με φυσική αναγέννηση της βλάστησης που κάηκε 
την δημόσια έκταση με δασικό χαρακτήρα, εμβαδού 980 
στρεμ., που βρίσκεται στη θέση «Ψηλοράχη» περιφέρειας 
Κοιν. Περιβλέπτου και προσδιορίζεται από τα τμήματα: I, 
II, III, VI, V και έχει όρια: 

Ανατολικά: Αγροτικές εκτάσεις. 

Δυτικά: Αγροτικές εκτάσεις. 

Βόρεια: Δημόσιες δασικές εκτάσεις. 

Νότια: Αγροτικές εκτάσεις, 

όπως φαίνεται στο συνημμένο διάγραμμα, που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 17 Σεπτεμβρίου 1997 

Με εντολή Γεν. Γραμμ. Περιφ. Θεσσαλίας 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 27617/5737 (2) 

Χαρακτηρισμός ως διατηρητέου κτιρίου που βρίσκεται επί 
των οδών Δημοκρατίας αρ. 9 και Τσάκωνα εντός του 
ρυμοτομικού σχεδίου του Δήμου Π. Ψυχικού (Ν. Αττι¬ 
κής) και καθορισμός ειδικών όρων και περιορισμών δό¬ 
μησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοπντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“ΓΟΚ” και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081 /92 (Α' 154) και αντικα- 
ταστάθηκε με την παρ. 2α του άρθρου 1 του Ν. 2469/ 
1997 (Α' 38). 

3. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος, 
Χωροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες διανο- 
μαρχιακού επιπέδου του Υπουργείου Περιβάλλοντος, Χω¬ 
ροταξίας και Δημοσίων Έργων» (Α' 9). 

5. Την από 15.7.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 24.7.1997 (αρ. πρωτ. ΥΠΕΧΩΔΕ 23289/ 
6880/25.7.1997) σύμφωνη γνώμη του ενδιαφερομέ¬ 
νου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 


τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζουμε ως διατηρητέο το κτίριο που βρίσκε¬ 
ται επί των οδών Δημοκρατίας αρ. 9 και Τσάκωνα, εντός 
του ρυμοτομικού σχεδίου δήμου Ψυχικού (Ν. Αττικής), φε- 
ρόμενο ως ιδιοκτησία των Λουκά Τσουκαλή και Μαρίας 
Λογοθέτη, όπως φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:1000, που θεω¬ 
ρήθηκε από τον Προϊστάμενο της Δ/νσης Τοπογραφικών 
Εφαρμογών με την 27617/1997 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διασκοσμητικών στοιχείων 
του. 

Επιβάλλεται η επισκευή και η αποκατάσταση των 
όψεων του χαρακτηριζόμενου ως διατηρητέου κτιρίου. 

3. Επιτρέπεται η αναδιαρρύθμιση του εσωτερικού χώ¬ 
ρου τουκτιρίου ο εκσυγχρονισμός των εγκαταστάσεων, η 
κατασκευή νέου φέροντα οργανισμού στο εσωτερικό του 
κτιρίου καθώς και κάθε επέμβαση για λόγους λειτουργι¬ 
κούς εφόσον δεν αλλοιώνεται ο αρχιτεκτονικός χαρακτή¬ 
ρας του κτιρίου. 

4. Επιτρέπεται η κατασκευή υπογείου στο περίγραμμα 
του κτιρίου με χρήσεις αποθηκευτικές και χώρου γκαράζ. 

5. Δεν επιτρέπεται η τοποθέτηση φωτεινών επιγραφών 
ή διαφημίσεων στην όψη του διατηρητέου κτιρίου. 

6. Όλες οι εργασίες επισκευής, αποκατάστασης, ανα- 
κατασκευής - αναδιαρρύθμισης του εσωτερικού του δαι- 
τηρητέου κτιρίου γίνονται σύμφωνα με τις ισχύουσες πο- 
λεοδομικές διατάξεις και εγκρίνονται από την αρμόδια 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

7. Για οποιαδήποτε περαιτέρω επέμβαση στο εξωτε¬ 
ρικό και εσωτερικό του διατηρητέου κτιρίου απαιτείται η 
έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 16 Σεπτεμβρίου 1997 
Με εντολή Υπουργού 
Ο Γενικός Γραμματέας 
ΔΗΜ. ΣΑΡΑΦΟΓΛΟΥ 

Αριθ. 30746/93 (3) 

Αναγνώριση Οδού (παρόδου οδού) θεοδωρήτου Βρεσθέ- 
νης στο Ο.Τ. 32/54, του Δήμου Αθηναίων ότι υπάρχει 
πριν από το 1923 και χαρακτηρισμός αυτής σαν διατη¬ 
ρητέας. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

Α. Τις διατάξεις: 

1. Του Ν. 2218/94 «Ίδρυση Νομαρχιακής Αυτοδιοίκη¬ 
σης, Τροποποίηση διατάξεων για την Πρωτοβάθμια αυτο¬ 
διοίκηση και την περιφέρεια και άλλες διατάξει» και τις 
όμοιες του Ν. 2240/94 «Συμπλήρωση διατάξεων για την 
Νομαρχιακή Αυτοδιοίκηση και άλλες διατάξεις» με τις 
οποίες ιδρύθηκαν οι Νομαριακές Αυτοδιοικήσεις. 

2. Του ισχύοντος Οργανισμού Εσωτερικής Λειτουργίας 
των Υπηρεσιών της Νομαρχιακής Αυτοδιοίκησης Αθη¬ 
νών. 

3. Του από 17.7.1923 Ν.Δ. «περί πόλεων κτλ.» όπως 
τροποποιήθηκαν και συμπληρώθηκαν μεταγενέστερα. 

Β. Την αρ. 643/5.10.95 απόφαση Νομάρχη Αθηνών με¬ 
ταβίβασης αρμοδιοτήτων στο Πρόεδρο της Νομαρχιακής 
Επιτροπής Πολεοδομίας, Περιβάλλοντος και Έργων Υπο¬ 
δομής (ΠΟΠΕΥ). 

Γ. Την από 11.7.97 Γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος του Τομέα Κεντρι¬ 
κής Αθήνας της Νομαρχίας Αθηνών. 

Δ. Την αρ. πρ. 9629/269/1994 αίτηση του Σιδέρη Παύ¬ 
λου. 

Ε. Τους παρακάτω τίτλους ιδιοκτησίας: 
α. 2837/1889 Συμβολαιογράφου Αθηνών Δημητρίου 
Βουζίκη, 


β. 37113/1895 Συμβολαιογράφου Αθηνών Σπυρίδωνος 
Αρμύγου, 

γ. 1022/1956 Συμβολαιογράφου Αθηνών Δημητρίου 
Παπαρρίζου, 

από τους οποίους προκύπτει ότι η οδός (πάροδος οδού) 
θεοδωρήτου Βρεσθένης υπάρχει πριν από το 1923. 

ΣΤ. Το από Φεβρουάριο 1997, κλίμακα 1:200 τοπογρα- 
φικό διάγραμμα του μηχανικού Βασίλη Μητρόπουλου. 

Ζ. Το από 16.2.1951/17.2.1951 (ΦΕΚ 55) Διάταγμα 
ένταξης της περιοχής στο σχέδιο Πόλεως του Δήμου Αθη¬ 
ναίων στο οποίο φαίνεται η υπόψη οδός στο Ο.Τ. 32/54 
που περικλείεται από τις οδούς Τυμφρηστού, θεοδωρή¬ 
του Βρεσθένης, Αγλαονίκης, Πλατεία Κυνοσάργους. 

Γ Γ αυτά αποφασίζουμε: 

1. Αναγνωρίζουμε ότι η οδός (πάροδος οδού) θεοδωρή¬ 
του Βρεσθένης, στο Ο.Τ. 32/54 του Δήμου Αθηναίων, 
υπάρχει νομίμους πριν από το έτος 1923 και την χαρακτη¬ 
ρίζουμε ως διατηρητέα όπως φαίνεται στο από Φεβρουά¬ 
ριο 1997, κλίμακα 1:200 τοπογραφικό διάγραμμα του μη¬ 
χανικού Βασίλη Μητρόπουλου που συνοδεύει την πα¬ 
ρούσα απόφαση και πουαντίτυπό του σε φωτοσμίκρυνση 
δημοσιεύεται με αυτή. 

2. Η απόφαση αυτή ισχύει από τη δημοσίευσή της στην 
εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1997 

Με εντολή Νομάρχη 
Ο Πρόεδρος της ΝΕΠΟΠΕΥ 
ΓΙΩΡΓΟΣ ΑΝΑΝΙΑΔΗΣ 

